આજના દિવસે કોક્ડુવાલીને કબાડમાં ગઈ સાલનો ગોઠવેલો હશે એ રાષ્ટ્રધ્વજ ગોતવામા આવે છે અને જો એ રાષ્ટ્રધ્વજ કદાચ ગણેશજીના વાહનનો આહાર બની ગયો હોય તો તાબડતોડ છાનોમાનો નવો ખરીદવામા આવે છે.કદાચ રાષ્ટ્રગીતના શબ્દો ભૂલી ગયા હોય એની આબરૂ ન જાય એ માટે ઘણી જગ્યા એ માત્ર મારી ટ્યુન જ વગાડવામા આવે છે અને 52 સેકન્ડ પણ ઘણા મહાનુભાવોના મોબાઇલ રણકાર કરતા હોય છે આ બધુ મે મારી સગી આંખે જોયુ છે કારણ કે હુ મુંગી અને લાચાર 15મી ઓગસ્ટ છુ, ત્યારબાદ રાબેતા મુજબ નક્કી કરેલા 8/10 દેશભક્તિના ગીતો પર નાના ભૂલકાઓ અભિનય ગીતો રજૂ કરાય છે એ બાલકો અને એ બાલકો જેટલી જ અલ્પ સંખ્યામા ઉપસ્થિત શ્રોતાઓ દ્વારા એમને વધાવાય છે ઓક્સિજન પર જીવતી મારી આ હાલત અને બાલકોના ઉત્સાહને ટકાવવા માટે દાતાઓ દ્વારા ઇનામ જાહેર કરાય છે..વેટ-ટેક્ષ કે સોના-ચાઁદીની આયાત નિકાસ ના અન્યાય માટે ગમે ત્યારે આઁદોલન કરવા તૈયાર રહેનાર વેપારીઓ મને છેલ્લા કેટલાય વર્ષોમા અઢધી કલાક દુકાનો બંધ રાખીને મારા માટે રેલી કાઢી હોય કે ધ્વજવંદન કરવા આવ્યા હોય એવુ મને યાદ નથી છતા હુ તો સૌને માફ કરી દઉં છુ કારણ કે હુ સમજદાર અને ઉદાર 15મી ઓગસ્ટ છુ